CELEX: 22013D0175
Language: et
Date: 2013-10-08 00:00:00
Title: EMP ühiskomitee otsus nr 175/2013, 8. oktoober 2013 , millega muudetakse EMP lepingu XXI lisa „Statistika”

27.2.2014   
            
            
               ET
            
            
               Euroopa Liidu Teataja
            
            
               L 58/29
            
         EMP ÜHISKOMITEE OTSUS
   
   nr 175/2013,
   8. oktoober 2013,
   millega muudetakse EMP lepingu XXI lisa „Statistika”
   EMP ÜHISKOMITEE,
   võttes arvesse Euroopa Majanduspiirkonna lepingut (edaspidi „EMP leping”), eriti selle artiklit 98,
   ning arvestades järgmist:
   
               (1)
            
            
               EMP lepingusse tuleb inkorporeerida Euroopa Parlamendi ja nõukogu 18. jaanuari 2012. aasta määrus (EL) nr 70/2012 kaupade autovedu käsitlevate statistiliste aruannete kohta (1).
            
         
               (2)
            
            
               Määrusega (EL) nr 70/2012 on tunnistatud kehtetuks nõukogu määrus (EÜ) nr 1172/98, (2) mis on inkorporeeritud EMP lepingusse ja mis tuleb sellest tulenevalt sealt välja jätta.
            
         
               (3)
            
            
               Seetõttu tuleks EMP lepingu XXI lisa vastavalt muuta,
            
         ON VASTU VÕTNUD KÄESOLEVA OTSUSE:
   Artikkel 1
   EMP lepingu XXI lisa punkt 7f (nõukogu määrus (EÜ) nr 1172/98) asendatakse järgmisega:
   „32012 R 0070: Euroopa Parlamendi ja nõukogu määrus (EL) nr 70/2012, 18. jaanuar 2012, kaupade autovedu käsitlevate statistiliste aruannete kohta (ELT L 32, 3.2.2012, lk 1).
   Käesolevas lepingus loetakse kõnealuse määruse sätteid järgmiste kohandustega:
   
               a)
            
            
               käesolevat määrust ei kohaldata Islandi suhtes;
            
         
               b)
            
            
               käesolevat määrust ei kohaldata Liechtensteini suhtes, kuni Liechtensteinis registreeritud EMP riikide territooriumil regulaarselt kaupade autovedu teostavate kaubaveomootorsõidukite arv ei ületa 400 sõidukit.
               Selleks peab Liechtenstein igal aastal, hiljemalt vaatlusaastale järgneva aasta aprilli lõpus esitama Eurostatile nende Liechtensteinis registreeritud kaubaveomootorsõidukite arvu, mis teostavad EMP riikide territooriumil regulaarselt kaupade autovedu. Sõna „regulaarselt” tõlgendatakse siin kui „lahkumist sagedamini kui kaks korda kuus Šveitsi ja Liechtensteini tolliterritooriumilt ELi suunas”.
               Niipea kui käesolev määrus kohaldub Liechtensteini suhtes, kohandatakse andmete kogumise meetodit kokkuleppel Eurostatiga lähtuvalt kõnealuse riigi autovedude struktuuriomadustest. Liechtenstein võib seejuures edastada andmeid vaid nende sõidukite kohta, mis teostavad regulaarselt kaupade autovedu EMP riikide territooriumil.”
            
         Artikkel 2
   Määruse (EL) nr 70/2012 islandi- ja norrakeelne tekst, mis avaldatakse Euroopa Liidu Teataja EMP kaasandes, on autentsed.
   Artikkel 3
   Käesolev otsus jõustub 9. oktoobril 2013 tingimusel, et EMP ühiskomiteele on edastatud kõik EMP lepingu artikli 103 lõike 1 kohased teated (3).
   Artikkel 4
   Käesolev otsus avaldatakse Euroopa Liidu Teataja EMP osas ja EMP kaasandes.
   
      Brüssel, 8. oktoober 2013
      
         
            EMP ühiskomitee nimel
         
         
            eesistuja
         
         Thórir IBSEN
         
      
   
   
      (1)  ELT L 32, 3.2.2012, lk 1.
   
      (2)  EÜT L 163, 6.6.1998, lk 1.
   
      (3)  Põhiseadusest tulenevaid nõudeid ei ole nimetatud.